
ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 750 


28 Αυγούστου 1997 


ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης (εμβαδού 0,30 στρ.) 
στη θέση «Άγιος Παντελεήμων» Δήμου Μάνδρας 
Αττικής . 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου κτιρίου που βρίσκεται 
εντός του εγκεκριμένου ρυμοτομικού σχεδίου Αθη¬ 
νών και καθορισμός ειδικών όρων και περιορισμών 


δόμησης αυτού . 2 

Καθορισμός ειδικών όρων και περιορισμών δόμησης 
διατηρητέου κτιρίου που βρίσκεται επί της οδού 
Κουμαριανού αρ. 15, περιοχής Εξαρχείων του ρυμο¬ 
τομικού σχεδίου Αθηνών. 3 

Τροποποίηση του εγκεκριμένου ρυμοτομικού σχεδίου 
Δ. Πολυγύρου - Καθορισμός θέσης ανέγερσης Του¬ 
ριστικού Περιπτέρου στο Πάρκο Εξι Βρύοεων Δ. 
Πολυγύρου Ν. Χαλκιδικής . 4 


ΑΝΑ ΔΑΣΩΣ ΕΙΣ 

ΑΠΟΦΑΣΕΙΣ 

Αριθ. 1514 (1) 

Κήρυξη αναδασωτέας έκτασης (εμβαδού 0,30 στρ.) στη 
θέση «Άγιος Παντελεήμων» Δήμου Μάνδρας Αττικής. 

Ο ΓΕΝ. ΓΡΑΜ. ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις του Ν. 3200/55 «περί διοικητικής απο¬ 


κέντρωσης», όπως τροποποιήθηκε και συμπληρώθηκε 
μεταγενέστερα με το Ν.Δ. 532/70. 

2. Τις διατάξεις του αρθρ. 117 παρ. 3 του Συντάγματος 
της Χώρας. 

3. Τις διατάξεις του Ν. 998/79 «περί προστασίας των 
Δασών κ.λπ.» και ειδικότερα α) του άρθρ. 41, β) του άρθρ. 
38. 

4. Τις διατάξεις του Υπουργ. Γεωργίας α) 160417/ 
1180/8.7.80 και β) 182447/3049/24.9.80. 

5. Την 3325/29.7.97 πρόταση του Δασαρχείου Αιγάλεω 
και τη σχετική έκθεση αυτοψίας από τις οποίες προκύπτει 
ότι η δασική βλάστηση καταστράφηκε από εκχέρσωση, 
αποφασίζουμε: 

Κηρύσσουμε αναδασωτέα, με σκοπό τη διατήρηση του 
χαρακτήρα του δάσους, ώστε ν’ αποκλεισθεί η διάθεσή 
του για άλλο προορισμό πλην δασικού, δασική έκταση εμ¬ 
βαδού 0,300 στρ. που βρίσκεται στη θέση «Άγιος Παντε¬ 
λεήμων» περιφέρειας Δήμου Μάνδρας και προσδιορίζεται 
από τα στοιχεία Β, Λ, Μ, Ν, Β και έχει όρια: 

Ανατολικά: Δάσος χαλεπιου πεύκης, 

Δυτικά: Δάσος χαλεπιου πεύκης, 

Βόρεια: Δάσος χαλεπιου πεύκης, 

Νότια: Δάσος χαλεπιου πεύκης, 
όπως φαίνεται στο συνημμένο διάγραμμα που αποτελεί 
αναπόσπαστο μέρος της απόφασης αυτής. 

Η καταστραφείσα δασική βλάστηση θα αποκατασταθεί 
με φυσική αναγέννηση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αιγάλεω, 8 Αυγούστου 1997 

Με εντολή Γεν. Γραμ. Περιφέρειας 
Η Αναπλ. Περιφ/κού Διευθυντή 
ΔΗΜΗΤΡΑ ΛΕΡΤΑ 

ΠΟ ΛΕΟΔΟΜ ΙΑ 

ΑΠΟΦΑΣΕΙΣ 

Αριθ. 24262/4832 (2) 

Χαρακτηρισμός ως διατηρητέου κτιρίου που βρίσκεται 

εντός του εγκεκριμένου ρυμοτομικού σχεδίου Αθηνών 

και καθορισμός ειδικών όρων και περιορισμών δόμησης 

αυτού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/1985 «Γενικός Οικοδομικός Κανονισμός» (Α' 210), 
που τροποποιήθηκαν με το άρθρο 1 (παρ. 1 και 2) του Ν. 
1772/1988 «Τροποποίηση διατάξεων του Ν. 1577/1985 
“ΓΟΚ" και άλλες διατάξεις» (Α' 91). 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α' 137) που προ¬ 
στέθηκε με το άρθρο 27 του Ν. 2081/1992 (Α' 154) και 
αντικαταστάθηκε με την παρ. 2α του άρθρου 1 του Ν. 
2469/1997 (Α' 38). 

3. Την υπ’ αριθμ. 103326/1281/5.12.1996 απόφαση 
του Υπουργού και του Υφυπουργού Περιβάλλοντος, Χω¬ 
ροταξίας και Δημοσίων Έργων «Μεταβίβαση αρμοδιοτή¬ 
των του Υπουργού και του Υφυπουργού Περιβάλλοντος, 
Χωροταξίας και Δημοσίων Έργων στον Γενικό Γραμματέα 
και στους Προϊσταμένους των Γενικών Διευθύνσεων, 
Διευθύνσεων και Τμημάτων του Υπουργείου Περιβάλλο¬ 
ντος, Χωροταξίας και Δημοσίων Έργων - πλην Γενικής 
Γραμματείας Δημοσίων Έργων» (1126Β/16.12.1996). 

4. Τις διατάξεις της παρ. Β του άρθρου 1 του Π.Δ/τος 
28/28.1.93 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

5. Την από 10.4.1997 αιτιολογική έκθεση της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών. 

6. Την υπ’ αριθμ. πρωτ. ΥΠΕΧΩΔΕ 15251/4288/97/ 
19.5.1997 σύμφωνη γνώμη του ενδιαφερόμενου ΑΝΤΟ- 
ΝΙΟ 3ΤΒΑΝΟ (Αντόνιο Στράνο). 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του κρα¬ 
τικού προϋπολογισμού και του οικείου Ο.Τ.Α., αποφασί¬ 
ζουμε: 


1) Χαρακτηρίζεται ως διατηρητέο το κτίριο που βρίσκε¬ 
ται εντός του εγκεκριμένου ρυμοτομικού σχεδίου Αθη¬ 
νών, στην περιοχή Κυψέλης και ειδικότερα επί της οδού 
Θάσου αρ. 12, φερόμενο ως ιδιοκτησία ΑΝΤΟΝΙΟ 
8ΤΒΑΝΟ (Αντόνιο Στράνο), όπως φαίνεται με μαύρη δια¬ 
γράμμιση στο σχετικό πρωτότυπο διάγραμμα σε κλίμακα 
1:1.000, που θεωρήθηκε από τον Προϊστάμενο της Δ/ 
νσης Τοπογραφικών Εφαρμογών με την 24262/1997 
πράξη του και που αντίτυπό του σε φωτοσμίκρυνση δημο¬ 
σιεύεται με την παρούσα απόφαση. 

2) Διατηρητέο χαρακτηρίζεται το αρχικό κτίριο, καθώς 
και οι εναρμονιζόμενες με το αρχικό κτίριο μεταγενέστε¬ 
ρες προσθήκες όχι όμως και τα στοιχεία που το αλλοιώ¬ 
νουν. Ο καθορισμός των στοιχείων που αλλοιώνουν το κτί¬ 
ριο πραγματοποιείται από την Επιτροπή Πολεοδομικού και 
Αρχιτεκτονικού Ελέγχου (ΕΠΑΕ). 

3) Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή των επι- 
μέρους αρχιτεκτονικών, καλλιτεχνικών ή διακοσμητικών 
στοιχείων του. 

4) Αίτηση για προσθήκη στο διατηρητέο κτίριο αποστέλ- 
λεται από την Πολεοδομική Υπηρεσία στην αρμόδια Υπη¬ 
ρεσία του Υπουργείου Περιβάλλοντος, Χωροταξίας και 
Δημοσίων Έργων με γνώμη της ΕΠΑΕ για ειδική ρύθμιση 
σύμφωνα με τις διατάξεις της παρ. 2 του άρθρου 4 του Ν. 
1577/1985 «Περί ΓΟΚ», εφόσον δεν παραβλάπτεται το 
διατηρητέο κτίριο. 

5) Δεν επιτρέπεται η τοποθέτηση φωτεινών επιγραφών 
και διαφημίσεων στο χαρακτηριζόμενο ως διατηρητέο κτί¬ 
ριο. 

Επιτρέπεται μόνο η τοποθέτηση επιγραφών περιορι¬ 
σμένων διαστάσεων που πληροφορούν για τυχόν χρήση 
των χώρων του κτιρίου. 

6) Για οποιαδήποτε επέμβαση στο εξωτερικό ή εσωτε¬ 
ρικό του χαρακτηριζομένου ως διατηρητέου κτιρίου, κα¬ 
θώς και για την τοποθέτηση επιγραφών, απαιτείται 
έγκριση της ΕΠΑΕ. 

7) Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 31 Ιουλίου 1997 

Με εντολή Υπουργού 
Ο Γ ενικός Γ ραμματέας 
ΔΗΜ. ΣΑΡΑΦΟΓΛΟΥ 

Αριθ. 23460/4610 (3) 

Καθορισμός ειδικών όρων και περιορισμών δόμησης δια¬ 
τηρητέου κτιρίου που βρίσκεται επί της οδού Κουμα- 
ριανού αρ. 15, περιοχής Εξαρχείων του ρυμοτομικού 
σχεδίου Αθηνών. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/1985 «Γενικός Οικοδομικός Κανονισμός» (Α' 210), 
που τροποποιήθηκαν με το άρθρο 1 (παρ. 1 και 2) του Ν. 
1772/1988 «Τροποποίηση διατάξεων του Ν. 1577/1985 
“ΓΟΚ’ και άλλες διατάξεις» (Α' 91). 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α’ 137) που προ¬ 
στέθηκε με το άρθρο 27 του Ν. 2081/1992 (Α’ 154) και 
αντικαταστάθηκε με την παρ. 2α του άρθρου 1 του Ν. 
2469/1997 (Α’ 38). 

3. Την υπ’ αριθμ. 103326/1281/5.12.1996 απόφαση 
του Υπουργού και του Υφυπουργού Περιβάλλοντος, Χω¬ 
ροταξίας και Δημοσίων Έργων «Μεταβίβαση αρμοδιοτή¬ 
των του Υπουργού και του Υφυπουργού Περιβάλλοντος, 
Χωροταξίας και Δημοσίων Έργων στον Γενικό Γραμματέα 
και στους Προϊσταμένους των Γενικών Διευθύνσεων, 
Διευθύνσεων και Τμημάτων του Υπουργείου Περιβάλλο¬ 
ντος, Χωροταξίας και Δημοσίων Έργων - πλην Γενικής 
Γραμματείας Δημοσίων Έργων» (1126Β/16.12.1996). 

4. Τις διατάξεις της παρ. Β του άρθρου 1 του Π.Δ/τος 
28/28.1.93 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

5. Την από 31.3.1997 αιτιολογική έκθεση της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών. 

6. Την από 6.5.1997 (αρ. πρωτ. ΥΠΕΧΩΔΕ 13631/ 
4171/97) σύμφωνη γνώμη των ενδιαφερομένων. 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του κρα¬ 
τικού προϋπολογισμού και του οικείου ΟΤΑ, αποφασί¬ 
ζουμε: 

Στο κτίριο που βρίσκεται επί της οδού Κουμαριανού αρ. 


15 περιοχή Εξαρχείων του ρυμοτομικού σχεδίου Αθηνών 
έχει χαρακτηρισθεί ως διατηρητέο με την 80060/5101/ 
19.7.1993 απόφαση του Υπουργού Περιβάλλοντος, Χω¬ 
ροταξίας και Δημοσίων ’εργων και ειδικότερα στο κτίριο με 
στοιχείο (Β’), φερόμενο ως ιδιοκτησία των Αργυρώ και 
Ελισσάβετ Κοκορέλη, καθορίζονται ειδικοί όροι και περιο¬ 
ρισμοί δόμησης ως εξής: 

1. Επιτρέπεται η αποκατάσταση της όψης του ισογείου 
του κτιρίου Β’ με ενίσχυση ή με αντικατάσταση του φέρο- 
ντα οργανισμού, με νέο φέροντα οργανισμό από οπλι¬ 
σμένο σκυρόδεμα, εφόσον απαιτείται, υπό τον όρο ότι δεν 
θίγονται τα μορφολογικά - αρχιτεκτονικά στοιχεία του δια¬ 
τηρητέου κτιρίου. 

2. Επιτρέπεται η προσθήκη καθ’ ύψος πρώτου ορόφου 
στο κτίριο Β, καθώς και η καθαίρεση της στέγης. Επιβάλ¬ 
λεται κατασκευή στέγης στην οροφή της προσθήκης. 

3. Επιτρέπεται η κατασκευή εσωτερικού κλιμακοστα¬ 
σίου σε τμήμα του χώρου του ισογείου που θα οδηγεί στο 
χώρο του Α' ορόφου, όπως οι ρυθμίσεις των παρ. 1,2 και 3 
φαίνονται στο σχετικό διάγραμμα πρότασης σε κλίμακα 
1:100, που θεωρήθηκε από τον Προϊστάμενο της Δ/νσης 
Τοπογραφικών Εφαρμογών με την 23460/1997 πράξη 
του και που αντίτυπό του σε φωτοσμίκρυνση δημοσιεύεται 
με την παρούσα απόφαση. 

4. Το συνολικό ύψος του διατηρητέου κτιρίου Β (ισο¬ 
γείου και προσθήκης καθ’ ύψος Α'ορόφου), δεν πρέπει να 
υπερβαίνει το επιτρεπόμενο ύψος της περιοχής (14 μέ¬ 
τρα). 

5. Η οριστική μελέτη εγκρίνεται από την αρμόδια Επι¬ 
τροπή Πολεοδομικού και Αρχιτεκτονικού Ελέγχου 
(Ε.Π.Α.Ε.). 

6. Κατά τα λοιπά εφαρμόζονται οι διατάξεις της 80060/ 
5101/19.7.1993 απόφασης του Υπουργού Περιβάλλο¬ 
ντος, Χωροταξίας και Δημοσίων Έργων (Δ' 959). 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 23 Ιουλίου 1997 

Με εντολή Υπουργού 
Ο Γενικός Γραμματέας 
ΔΗΜ. ΣΑΡΑΦΟΓΛΟΥ 



υιοκΗ ηηιΐΝΧΗΐ ορομυ 

Αριθ. ΕΠΑ/ΟΙΚ/284 (4) 

Τροποποίηση του εγκεκριμένου ρυμοτομικού σχεδίου Δ. 

Πολυγύρου - Καθορισμός θέσης ανέγερσης Τουριστι¬ 
κού Περιπτέρου στο Πάρκο Έξι Βρύσεων Δ. Πολυγύ¬ 
ρου Ν. Χαλκιδικής. 

Ο ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Τις διατάξεις του άρθρου 1 του Α.Ν. 314/68 «περί 
παροχής εις τον Υπουργό Βορείου Ελλάδος και τους Νο¬ 
μάρχες αρμοδιοτήτων επί θεμάτων επεκτάσεων ή τροπο¬ 
ποιήσεων σχεδίων πόλεων κωμών κ.λπ.» (ΦΕΚ 47Α), 
όπως αντικαταστάθηκε με το Ν.Δ. 1018/71 (ΦΕΚ 220Α ) 
και συμπληρώθηκε με την παρ. 2 του άρθρου 33 του Ν. 
1337/83 (ΦΕΚ 33Α ), όπως αυτή αντικαταστάθηκε με την 
παρ. 15 του άρθρου 8 του Ν. 1512/85 (ΦΕΚ 4Α'). 

2. Τις διατάξεις του Ν. 1337/83 (ΦΕΚ 33Α'), όπως συ¬ 
μπληρώθηκε και τροποποιήθηκε με το άρθρο 12 παρ. 1 
του Ν. 1647/86 (ΦΕΚ 141Α ) και το Ν. 1512/85 (ΦΕΚ 
4Α'), ειδικότερα τα άρθρα 6 και 7 αυτού. 

3. Τις διατάξεις του Ν. 2508/97 (ΦΕΚ 124Α713.6.97) 
«Βιώσιμη οικιστική ανάπτυξη των πόλεων και οικισμών της 
χώρας)...». 

4. Τις διατάξεις του άρθρου 3 του από 17.7.23 Ν.Δ/τος 
«περί σχεδίων πόλεων κ.λπ.». 

5. Τις διατάξεις του Π.Δ/τος 183/9-5/15.6.86 
«Έγκριση τροποποιήσεων σχεδίων πόλεων κ.λπ.» (ΦΕΚ 
70Α'). 

6. Τις διατάξεις των Ν. 2218/94 και 2240/94 «Περί 
Νομ/κής Αυτοδιοίκησης». 

7. Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά όργανα», το οποίο προστέθηκε 
με το άρθρο 27 του Ν. 2081/92. 


8. Το γεγονός ότι από τις κανονιστικού περιεχομένου 
διατάξεις της παρούσας, δεν προκαλείται δαπάνη εις βά¬ 
ρος του κρατικού προϋπολογισμού ούτε του προϋπολογι¬ 
σμού του οικείου ΟΤΑ. 

9. Το από 15.10.92 Π.Δ. (ΦΕΚ 33Δ727.1.93) «Έγκριση 
ΠΜ τμ. πολ/κών ενοτήτων 3 και 4 του Δ. Πολυγύρου Ν. 
Χαλκιδικής*. 

10. Την αρ. 15/23.1.97 απόφαση του Δημοτικού Συμ¬ 
βουλίου Πολυγύρου. 

11. Τις αρ. 5η (συν) 4ο (θέμα) της 4.4.97 και 9η (συν) 6ο 
(θέμα) της 11.7.97 γνωμοδοτήσεις του Νομαρχιακού 
Σ.Πε.Χω. Χαλκιδικής, αποφασίζουμε: 

Εγκρίνουμε την τροποποίηση του εγκεκριμένου με το 
Π.Δ. της 15.10.92 (ΦΕΚ 33Δ727.1.93) ρυμοτομικού σχε¬ 
δίου Δ. Πολυγύρου στο Κ.Χ. 8 χώρο Δημοτικού Πάρκου, με 
την οποία: 

1. Μετατοπίζεται η ρυμοτομική γραμμή στη βόρεια 
πλευρά του Κ.Χ. 8. 

2. Αυξάνεται ο χώρος ανέγερσης τουριστικού περιπτέ¬ 
ρου εντός του ΚΧ 8. 

Όπως φαίνονται στο τοπογραφικό διάγραμμα κλίμακας 
1:500, που έχει συνταχθεί από το Δήμο Πολυγύρου και 
θεωρήθηκε από τη Δ/νση Πολεοδομίας Ν.Α. Χαλκιδικής, 
το οποίο συνοδεύει την παρούσα και αποτελεί αναπόσπα¬ 
στο τμήμα της. 

Η παρούσα με το συνοδεύον αυτή τοπογραφικό διά¬ 
γραμμα να δημοσιευθούν στην Εφημερίδα της Κυβερνή- 
σεως. 

Πολύγυρος, 4 Αυγούστου 1997 

Ο Νομάρχης 
ΒΑΣ. ΒΑΣΙΛΑΚΗΣ 

